צילום מסך של פלטפורמת המסחר של החברה
**Plus500** היא חברת פינטק גלובלית המספקת שירותי מסחר מקוון בחוזי הפרשים (CFDs), מסחר במניות, מסחר בחוזים עתידיים ואופציות על חוזים עתידיים. לחברה יש חברות בנות באנגליה, קפריסין, אוסטרליה, ישראל, סיישל, סינגפור, בולגריה, אסטוניה, ארצות הברית ויפן. מניות החברה נסחרות בבורסה הראשית לניירות ערך בלונדון תחת המדד FTSE 250.

היסטוריה
--------

החברה הוקמה ב-2008 על ידי 6 שותפים בוגרי הטכניון - אלון גונן, גל הבר, אלעד בן יצחק, עומר אלעזרי, שלומי ויצמן, ושמעון סופר בהשקעה התחלתית של 400 אלף דולר בלבד.

גרסתה הראשונה של הפלטפורמה התבססה על מערכת ההפעלה Windows. ב-2010, פלוס500 השיקה אפליקציית אינטרנט (ווב) של פלטפורמת המסחר שלה שאפשרה למשתמשי Mac ו-Linux לסחור אונליין. ב-2011, החברה השיקה את האפליקציה הראשונה שלה שיועדה למשתמשי אייפד ו-אייפון.

ב-2012, פלוס500 השיקה את גרסת האנדרואיד של פלטפורמת המסחר שלה לטלפונים חכמים וטאבלטים.

ביולי 2013 הונפקה החברה בבורסה לניירות ערך בלונדון לפי שווי של כ-200 מיליון דולר (132 מיליון ליש"ט), וגייסה 75 מיליון דולר.

ב-2014 החברה השיקה את אפיליקציית ה-Windows שלה.

בינואר 2015 חתמה החברה על הסכם חסות עם אלופת "לה ליגה" (הליגה הספרדית הראשונה), מועדון הכדורגל אתלטיקו מדריד, בסכום של כ-13 מיליון דולר, תמורת חסות משותפת ליתרת עונת 2014/15, שהסתיימה במאי 2015. אחר כך הרחיבה את הסכם החסות לעונות נוספות.

ב-18 במאי 2015, הודיעה החברה שהרגולטור הבריטי ה-UK Financial Conduct Authority) FCA) דרש בחינה של המערכות שלה נגד הלבנת הון. כתוצאה מכך, הפסיקה לצרף לקוחות חדשים ומחיר מניות החברה ירד. איש העסקים טדי שגיא ביקש לנצל את ההזדמנות ולרכוש את החברה, באמצעות חברת פלייטק שבבעלותו, אך העסקה לא קיבלה את אישור הרשויות. לפי הפרסומים בעיתונות, הרגולטור הבריטי, כתנאי לאישור העסקה, דרש כי טדי שגיא, המחזיק 33% ממניות פלייטק, ימכור את רוב החזקותיו ויחדל מלהיות בעל השליטה בחברה. הסיבה היא הרשעתו של שגיא ב-1996 בעבירות ניירות ערך. למרות המשבר בעסקי החברה, היא הצליחה במהלך 2015 להגדיל את הכנסותיה השנתיות ב–20% ל–275.6 מיליון דולר והרווח הנקי לשנה היה 96.6 מיליון דולר, שחולק כולו כדיבידנד לבעלי המניות.

במאי 2018 הגיעה לשווי שיא של 2.2 מיליארד דולר, אך מאז היא חוותה האטה משמעותית בעסקיה. לאחר שרשות ניירות הערך האירופית הגבילה את השיווק, ההפצה והמכירה של חוזי הפרש ושל אופציות בינאריות. כתוצאה מההגבלות בשוק האירופי והבריטי, הכנסות החברה ירדו מ-720 מיליון דולר בשנת 2018 ל-354 מיליון דולר בשנת 2019. מספר הלקוחות ירד בחצי מכ-200,000 לכ-100,000.

ב-7 באפריל 2020, הודיעה החברה כי הכנסותיה ברבעון הראשון של השנה עלו ב-487 אחוז מ-53 מיליון דולר ל-316 מיליון, זאת בעקבות מגפת הקורונה, שהביא לתנודתיות רבה בשווקים הפיננסים ולפעילות מוגברת בתחום חוזי ההפרשים.

באוגוסט 2020 חתמה החברה הסכם חסות עם קבוצת הכדורגל אטאלנטה המשחקת בליגת הסרייה א'.

פעילות
------

החברה מפעילה פלטפורמת מסחר במגוון חוזי הפרשים על נכסים שונים כמו מניות, סחורות, מט"ח, מדדים ותעודות סל. החברה גובה עמלה מכל עסקת מסחר בפלטפורמה שלה. חוזה הפרשים (Contract for Difference) הוא חוזה בין שני שותפים, שמחליפים את ההפרשים בין מחיר הפתיחה למחיר הסגירה, ומכפילים אותו במספר המניות המוסכם. רווח או הפסד מוגדרים על ידי ההפרשים בהם נקנו ובהם נמכרו. זהו כלי השקעה, המאפשר לסוחרים למנף את השקעתם עד לרמה של פי 10 בהשוואה לתנאי מסחר רגילים ולהשתתף בתזוזות מחירים של נכס בסיס כלשהו ללא קנייה של אותו הנכס. עם זאת המסחר בחוזה הפרשים יכול להסתיים גם בהפסד משמעותי.

החברה החלה לפעול תחילה בשני שווקים, בממלכה המאוחדת ואוסטרליה, לאחר שקיבלה רישיון רגולטורי (אם כי בפועל לקוחות החברה הגיעו מכל רחבי העולם). בשנת 2014 קיבלה רישיון לפעול בגוש האירו, לאחר שהקימה חברת בת בקפריסין בשנת 2014. בהמשך קיבלה רישיונות גם בניו זילנד, בסינגפור ובדרום אפריקה.

בספטמבר 2016 קיבל אישור מרשות ניירות ערך לפעול בישראל.

נכון לשנת 2020 הפלטפורמה של החברה זמינה ב-32 שפות.

קישורים חיצוניים
----------------

ויקישיתוף מדיה וקבצים בנושא **Plus500** בוויקישיתוף
* 

* אתר האינטרנט הרשמי של Plus500
* Plus500, ברשת החברתית פייסבוק

* Plus500, ברשת החברתית אקס (טוויטר)

* Plus500, ברשת החברתית אינסטגרם
* אתר למנויים בלבד גיא רונן, תוכן מקודם, מינוף של עשרות ואף מאות אחוזים: נצלו את התנודתיות בשווקים באמצעות מסחר בחוזה הפרשים, באתר TheMarker‏, 26 בספטמבר 2019
* שלומית לן, ‏מייסד פלוס 500 בראיון: "למה להגיד חברת הימורים?", באתר גלובס, 22 בפברואר 2014

הערות שוליים
------------

1. 1 2 3  "Annual Results 2021" (PDF). Plus500. נבדק ב-17 בפברואר 2022. `{{cite web}}`:  (עזרה)
2. 1 2 3 4  "Plus500: Absolutely Israeli". Globes. 18 באוגוסט 2013. נבדק ב-7 בספטמבר 2018. `{{cite web}}`:  (עזרה)
3. ↑  "Plus500 Launch of Plus500 Invest, a New Share Trading Platform". Financemagnets.com. 22 ביולי 2021. נבדק ב-15 במאי 2022. `{{cite web}}`:  (עזרה)
4. ↑  "Plus500 completes purchase of Cunningham as it plots US growth". Morningstar.co.uk. 20 ביולי 2021. נבדק ב-15 במאי 2022. `{{cite web}}`:  (עזרה)
5. ↑  אתר למנויים בלבד דרור רייך, Plus500 הישראלית הנפיקה בלונדון - וגייסה 75 מיליון דולר, באתר TheMarker‏, 21 ביולי 2013
6. ↑  "Annual Report 2014" (PDF). Plus500. p. 13. נבדק ב-7 בספטמבר 2018. `{{cite web}}`:  (עזרה)
7. ↑  אתר למנויים בלבד אסא ששון, ההכנסות מהספקולנטים איפשרו לחברת plus 500 לתת חסות לאתלטיקו מדריד, באתר TheMarker‏, 7 בינואר 2015
8. ↑  שירות גלובס, ‏PLUS500 מאריכה את הסכם החסות עם אתלטיקו מדריד, באתר גלובס, 9 בינואר 2017
9. ↑  אתר למנויים בלבד מיכאל רוכוורגר, אסא ששון, טדי שגיא מנצל הזדמנות: רוכש את PLUS500 לפי שווי של 460 מיליון ליש"ט, באתר TheMarker‏, 1 ביוני 2015
10. ↑  האם הרשעתו של טדי שגיא מלפני 20 שנה גרמה לביטול רכישת Plus500 בידי פלייטק?, באתר גלובס, 23 בנובמבר 2015
11. ↑  אתר למנויים בלבד אסא ששון, התפוצץ המיזוג בין פלוס500 לפלייטק, באתר TheMarker‏, 23 בנובמבר 2015
12. ↑  אתר למנויים בלבד שלי אפלברג, Plus500 תחלק כדיבידנד את כל הרווח הנקי של 2015 - 96.6 מיליון דולר, באתר TheMarker‏, 17 בפברואר 2016
13. ↑  קובי ישעיהו, ‏פלוס500 הגיעה לשווי של 2.2 מיליארד דולר, באתר גלובס, 1 במאי 2018
14. ↑  שירי חביב ולדהורן, ‏Plus500 הישראלית שוב על הכוונת של הרגולטור האירופי, באתר גלובס, 18 בדצמבר 2017
15. ↑  קובי ישעיהו, ‏מניית Plus500 קרסה ביותר מ-30% בעקבות דוחות כספיים מאכזבים, באתר גלובס, 14 באפריל 2019
16. ↑  Plus500 Ltd. ("Plus500", "the Company" or together with its subsidiaries, "the Group") Q1 2020 Trading Update
17. ↑  Partnership with Atalanta B.C, דיווח לוועדה לניירות ערך ולבורסות של ארצות הברית (SEC) מ-19 באוגוסט 2020
18. ↑  טלי ציפורי, ‏עוד רבעון שיא ל-Plus500: גידול של 181% בהכנסות, באתר גלובס, 22 באוקטובר 2014
19. ↑  רון שטיין, ‏רשות ני"ע אישרה זירת סוחר שישית: קולמקס, באתר גלובס, 7 בנובמבר 2016